Eskdalmair

**Eskdalmair** (English: **Eskdalemuir**) is a ceevil pairish an smaw veelage in the historical coonty o Dumfriesshire in Dumfries an Gallowa, Scotland. It haes a population o 265. It is aboot 10 mile nor'wast o Langham an 10 mile nor'east o Lockerbie.

The aurie comprises heich wat muirlands, maistly uised for sheep feedin an forestry plantations. The main sattlement is near the River Esk.

Eskdalmair is likely best kent for the Eskdalemuir Observatory an for the Kagyu Samye Ling Monastery and Tibetan Centre.

## Upper Eskdale Development Group

In 2006 the Upper Eskdale Development Group  wis formt wi the ettle tae reconnect the local community, efter the local public hoose, schuil, and post office closed, bi the development o a Community Hub sted in the umwhile schuil biggin. Thay hae noo transformt the auld schuil intil a multi-purpose community biggin whaur social acteevitys an community uphaudin is deleevert. The biggin hooses a shap an a café. UEDG members is commitit tae helpin the isolatit community at Eskdalmair become mair sel-lippen an tae reverse the dwynin that haes led til the closin o local services. This in tour is expectit tae mak the aurie mair attractive tae investors an faimilies.

The UEDG veesion is tae creaut a deenamic hub o acteevity, whaur community uphaudin, social enterpreese, businesses, an trainin can be deleevert, an cultural acteevitys can floorish, in a place that will inspire baith residenters an veesitors.

The UEDG mission is tae facilitate the development oa community-led regeneration o landwart life bi increasin aiccess tae raiglar, hiech-quality services an social acteevitys, as weel as opportunitys for learin throu participation in cultural events an community eddication. UEDG wad like tae see services becomin increasin localised, providit whaur possible bi the community throu social enterpreese.

It is conseedert that this is parteecular important in the context o the eildin population. As people get aulder an the cost o available traivel increases, bidin in wir faur awa landwart communitys can mean amissin the things ither fowk tak for grantit. 

The Community Hub will become a 'green' state-o-the-airt location for the deleevery o a range o basic bit heich-valued services; community an faimily events, coorses an seminars, airts an cultural events, tourist information an resoorces for veesitors, an a focal pynt for the growthe o new venturs an social enterpreese.

## Samye Ling Tibetan Buddhist monastery

In the community is the Samye Ling Tibetan Buddhist monastery that incorporates an unwhile huntin ludge cried Johnstone Hoose. Leetit as a tourist attraction bi VisitScotland, the centre attracts veesitors that come juist tae see a gey kenspeckle giltit temple, stupas, an gairdens wi statues o Bodhisattvas an Buddhas.

## Archaeology

Eskdalmair is rich in archaeological remeens, includin twa Neolithic stane circles, the Loupin Stanes an the Girdle Stanes an a baunk burrae,  Castle O'er, a possible ritual centre for the Selgovae, an Raeburnfoot, a Roman fort, an later Daurk Age fortifeecations an sattlements.

## Climate

Acause o the estaiblishment o the Eskdalemuir Oberservatory here in 1908, Eskdalmair has ane o the langest climatological records in the Unitit Kinrick, wi data streetchin back ower 100 year. The data shaws Eskdalmair tae be a gey wet, aften cloody, place.

Eskdalmair hauds the UK Wather Record for the heichest rainfaw in a 30-minute while: 80 mm (3.1 inch), recordit on 26 Juin 1953. It hauds an aw the record for the dreichest simmer month; 43.9 oor wis recordit in August 1912, an subsequent juist 41 oor wis meisurt in August 2008. Houiver, thir values isna comparable direct acause o a chainge in recordin technique - the earlier haein been made uisin a Campbell-Stokes recorder an the later uisin an electronic recorder.

Ither recent law sunsheen records for the site include 300 oor durin October 2011, 46 oor durin September 2008, an 69 oor durin Julie 2010. Its dreichest month wis December 2015 wi anely 9.2 oor bein recordit. Eskdalmair experienced its wattest year on record in 2011.

In maugre o it being located inland, the dreich an wat naitur o the climate acause o the hicht o the laund leads tae airish simmers that is caulder nor mair northren locations sic as Glesga an Edinburgh. The inland naitur o the climate is mair obvious durin the winter months wi frosts bein mair aften, an the average laws atween December an Februar is ablo the freezin pynt. 

The heichest recordit temperatur wis 29.9 °C (85.8 °F) in Juin 2018 an the lawest is −19.0 °C (−2.2 °F) in Januar 2010.

## References

## External links

* Basic statistics aboot Eskdalmair